Eelnevaga seondult pöördus infoportaali toimetaja (kes ühtlasi on islamistliku informatsiooniagentuuri Kavkaz Center korrespondent) Kaitsepolitsei Ameti avaliku veebiaadressi kapo@kapo.ee vahendusel Eesti põhiseaduslikku korda kaitsva asutuse poole  palvega raamatu paberiväljaande omandamiseks. Nimelt on Kavkaz Center huvitatud võimalikust moslemite jälitamisest Eestis, mille kohta on ajakirjandusse sattunud vastav informatsioon (vt Eesti Ekspress, 4. mai). Nädala möödudes pole mingit vastust kapost saadud, mis kinnitab mitteametlikes kanalites levivat informatsiooni, et aastaraamatu sisu on hakatud valitsuse korraldusel korrigeerima.